অর্পিতা - ভারতের বাজারে ভাল ব্রা আনার জন্য আমি শেষমেশ আমার যা দরকার ছিল সেরকম ভালো ডিজাইনার পেয়েছি। তিনি সঠিক মাপ এবং ব্রা এর ফিট ব্যাপারটা বোঝেন। ভালো ফিটিংস দিতে পারবেন ভারতে এমন একজন ডিজাইনারকে খুঁজতে আমার বছর ঘুরে গিয়েছে। আরও একজন ডিজাইনারকে আমি পেয়েছি যিনি জার্মানির হ্যামবুর্গে থাকেন। উনি আমার ভাবনা কী সেটা ভালই বোঝেন এবং কাঁচামাল সরবরাহের পাশাপাশি সৃজনশীল ভাবনা দিয়েও আমাকে সাহায্য করেন। এছাড়াও যেরকম মানের প্রোডাক্ট আমি চাই ঠিক সেই মানের প্রোডাক্ট আমাকে পাঠান হংকং-এর একজন ম্যানুফ্যাকচারার। আমার দুটো জিনিস এখন প্রয়োজন। প্রথমত দরকার অর্থের যাতে আমি বাটারকাপসকে ব্র্যান্ড হিসেবে আরও জনপ্রিয় করে তুলতে পারি এবং দ্বিতীয়ত গ্রাহক, যারা আমার সামগ্রীর ওপর ভরসা দেখাবেন। এই ক্যাম্পেন সেই সবেরই অংশ। এবং প্রাথমিকভাবে যে সাড়া আমরা পেয়েছি,তাতে আমি ভীষণ ভীষণ খুশি। সাহায্য পেতে হলে আগে তোমার নিজেকে সাহায্য করতে হবে। যার জন্যই এই ক্রাউড সোর্সিং।